钦定古今图书集成/明伦汇编/氏族典/第454卷 > 《廖用贤尚友录》 > 宋胜之
## 钦定古今图书集成/明伦汇编/氏族典/第454卷 > 《廖用贤尚友录》 > 宋胜之

按《尚友录》：“胜之，南阳安众人。少孤，孝慕甚笃。家于谷
城，聚众讲学，人皆化之。每行见老人担负，辄以身代。
猎得禽兽，即分与所亲者。至长安受《易》，以信义闻。从
兄褒为东平内史，遣使召之，胜之曰：‘众人所乐者，非
胜之所愿也’。乃去游太原，从郇越牧羊，以琴书自娱。
丞相孔光闻而就太原，辟之，不至。元始三年，卒于太”
原。